مەمدوح مزوری

م.مەمدوح کوڕی مەلا سەلیمی کوڕی مەلا نەجمەدینە ناسراوە بە م.مەمدوح مزوری، لە ساڵی ١٩٢٨ز لە گوندی ئێدلبێ لەداییکبووە. 

لە بنەماڵەیەکی مەلازادە بووە، هەر لە تەمەنی ٧ ساڵیدا لەلای باوکی دەستی بە خوێندن کردووە  وە بۆ خوێندن زۆر لە ناوچەکانی کوردستان گەڕاوە و لە لای زۆرێک لە زانا ناودارانی کوردستان خوێندوویەتی. لە ساڵی ١٩٥٥ز لە خزمەت مامۆستای گەورە مەلا عبدالکریم ئەفەندی ئیجازەی وەرگرتووە و هەر لە هەمان ساڵدا و دوای وەرگرتنی ئیجازە بووە بە مەلا لە گوندی گەروان لە نزیک ڕواندز و دەرسی بە فەقێیان داوە، لە  دوای سێ ساڵ لە تەکیەی کاکی هیران (کە ئێستا پێی دەوترێ مزگەوتی گەیلانی) بوو بە ئیمام تاکو ساڵی ١٩٨٥ز و لە ماوەی ئەو سێ ساڵەدا گەلێک فێرخوازی پێگەیاندووە. لە ماوەی ژیاندا ژمارەیەکی زۆر فەقێ لای ئەو خوێندوویانە و ئیجازەی بە زۆریان داوە، تاکوو لە ٢٠٢٠/١١/١١ز لە تەمەنی ٩٢ ساڵیدا کۆچی دوایی کرد و لە شاری سۆران بە خاک سپێردرا.

 سەرچاوەکان